Heather Humphreys
Heather Amber Humphreys (Drum in oppido comitatus Monaghani nata die 14 Maii 1963) est politica Hiberniae.

E familia Presbyterianorum orta, Heather Humphreys alumna est collegii Trinitatis iuxta Dublinum. Legata est consilio comitatus Monaghani ab anno 2003 apud quem praefecta electa est anno 2009. Legata est parlamento Hibernico anno 2011 ubi usque hodie sola Presbyterianorum meret. Ministra ab artibus linguaque Hibernica die 11 Iulii 2014 facta est, primo ministro Endeo Kenny, quod officium sub titulis variis usque ad diem 30 Novembris 2017 retinuit. Quo die, primo ministro Leone Varadkar, ad ministerium commercii promota est.

Bibliographia 
 "Profile: Heather Humphreys" in Irish Independent (22 Aprilis 2018)
 Ronan McGreevy, "My grandfather signed the Ulster Covenant, Minister says" in Irish Times (21 Ianuarii 2016)

Nexus externi 
 "Heather Humphreys" apud parlamentum Hibernicum

Homines vivi
Nati 1963
Alumni Collegii Trinitatis iuxta Dublinum
Politici Hiberniae
Ministri culturae